SET ปิดเช้าพุ่ง 13 จุด ลุ้น Fund Flow ไหลเข้า-เงินบาทแข็งค่า แวลู่หนาแน่น 5.53 หมื่นลบ.
SET ปิดเช้าพุ่ง 13 จุด ลุ้น Fund Flow ไหลเข้า-เงินบาทแข็งค่า แวลู่หนาแน่น 5.53 หมื่นลบ. โดยดัชนีช่วงเช้าปิดที่ระดับ 1,481.60 จุด เพิ่มขึ้น 13.36 จุด หรือ 0.91% มูลค่าการซื้อขาย 5.53 หมื่นล้านบาท
5 ม.ค. 2564

สื่อข่าวรายงานว่า ดัชนีช่วงเช้าปิดที่ระดับ 1,481.60 จุด เพิ่มขึ้น 13.36 จุด หรือ 0.91% มูลค่าการซื้อขาย 5.53 หมื่นล้านบาท 
10 หุ้นดันดัชนีเช้านี้

ด้านนักวิเคราะห์ ระบุว่า ตลาดหุ้นไทยเช้านี้ปรับตัวขึ้นจากความคาดหวัง Fund Flow ไหลเข้าหลังจากที่นักลงทุนต่างชาติซื้อสุทธิเมื่อวานนี้ และเงินบาทก็ยังแข็งค่าอยู่เมื่อเทียบกับเงินดอลลาร์สหรัฐฯที่อ่อนค่าลง โดยเช้านี้ตลาดฯได้รับแรงหนุนจากหุ้นขนาดใหญ่ที่ปรับตัวขึ้นได้ดี โดยเฉพาะหุ้นในกลุ่มโรงไฟฟ้าขึ้นนำตลาดฯ ตอบรับการได้ประโยชน์จากมาตรการภาครัฐฯ ที่ให้การสนับสนุน EV Car และ EV Bus ซึ่งเป็นรถที่ขับเคลื่อนด้วยระบบไฟฟ้า อีกทั้งกลุ่มโรงไฟฟ้ายังเป็นหุ้น Defensive ที่สอดรับนโยบายภาครัฐฯ
ขณะที่ตลาดหุ้นในภูมิภาคเอเชียเช้านี้เคลื่อนไหวในแดนลบ ตามดาวโจนส์ โดยต่างรอผลการเลือกตั้งสมาชิกวุฒิสภารอบสองในรัฐจอร์เจีย ของสหรัฐ หากพรรคเดโมแครตชนะการเลือกตั้งจะทำให้ทางพรรคสามารถครองอำนาจเบ็ดเสร็จทั้งในทำเนียบขาว วุฒิสภา และสภาผู้แทนราษฎร ซึ่งจะทำให้ผลักดันมาตรการปรับขึ้นภาษีนิติบุคคลภายใต้รัฐบาลของนายโจ ไบเดน เป็นไปได้ง่ายขึ้น และจะกระทบต่อผลประกอบการของบริษัทจดทะเบียนในตลาดหุ้นวอลล์สตรีท
ทั้งนี้ ให้รอดูผลการประชุมคณะรัฐมนตรี (ครม.) ในช่วงบ่ายนี้ ซึ่งรอดูจะมีมาตรการกระตุ้นเศรษฐกิจหรือมาตรการเยียวยาผู้ได้รับผลกระทบจากการแพร่ระบาดไวรัสโควิด-19 ออกมาหรือไม่ อย่างไร และรอดูผลการประชุมกลุ่มประเทศผู้ส่งออกน้ำมันและชาติพันธมิตร (โอเปกพลัส) ในคืนนี้ด้วย
สำหรับแนวโน้มการลงทุนในช่วงบ่ายนี้ ตลาดฯคงจะเคลื่อนไหวในลักษณะทรงตัว โดยมีแนวรับ 1,470-1,463 จุด ส่วนแนวต้าน 1,480-1,485 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
GPSC   มูลค่าการซื้อขาย   4,160.52 ล้านบาท  ปิดที่  82.00 บาท  เพิ่มขึ้น   3.00 บาท
EA     มูลค่าการซื้อขาย   3,663.29 ล้านบาท  ปิดที่  57.75 บาท  เพิ่มขึ้น   4.25 บาท
GULF   มูลค่าการซื้อขาย   2,602.61 ล้านบาท  ปิดที่  37.00 บาท  เพิ่มขึ้น   1.50 บาท
DELTA  มูลค่าการซื้อขาย   2,375.53 ล้านบาท  ปิดที่ 548.00 บาท  เพิ่มขึ้น  20.00 บาท
CPF    มูลค่าการซื้อขาย   1,851.58 ล้านบาท  ปิดที่  29.25 บาท  เพิ่มขึ้น   0.75 บาท